קוקיות ופונדקאים – מאזן של דו קיום (2002)
מבוסס על מאמרו של לוטם ארנון, אקולוגיה וסביבה, 1994, כרך 1, חוברת 2 עמ' 102-95.
מאת: אירית שדה*

מאז ומעולם ידועה הקוקייה כמטילה את ביציה בקינים של מינים אחרים.
במשך תקופת ההטלה של ציפורי שיר, הקוקייה מטילה ביצה אחת בקינים של ציפורי השיר, ביצה הדומה למראה הביצים של ציפורי השיר.
לאחר בקיעתו דוחק גוזל הקוקייה מהקן את כל ביצי ציפור השיר או גוזליה.

1. מה ההגיון הביולוגי בדחיפת הביצים/גוזלים?
2. האם התנהגותו של גוזל הקוקייה תורשתית או נלמדת? נמק. 
3. איזו מערכת יחסי גומלין קיימת בין הקוקייה לציפורי השיר? נמק.
4. מהם מאפייניו של גוזל? האם נכון לקרוא לצאצא של קוקייה גוזל? נמק.

ציפורי השיר יכולות לדחות ביצים שאינן תואמות לביצים שלהן.
במחקר בדקו את התפלגות התגובות לביצי קוקייה – דחיית ביצים או קבלתן ע"י ציפורי השיר.
החוקרים שיערו שהתגובה לביצי הקוקייה אינה נקבעת רק באופן גנטי.

5. איזה גורמים נוספים לגורמיה גנטיים עשויים להשפיע על התנהגות ציפורי השיר?

המחקר בוצע על גדות נהר בו היו קינים, ביפן.  נערכו תצפיות על קינים של ציפורי שיר שבהם ביצי קוקייה. הקינים נבדקו לפחות פעם ביומיים, וכן ביום סיום ההטלה. במספר קינים – החליפו את ביצת ציפורי השיר בביצת קוקייה. נרשמו תגובות ציפורי שיר לביצי קוקייה.
שיעורי הדחייה שנצפו במקרים בהם הוחלפה ביצה היו גבוהים מאלו שנצפו בקינים טבעיים. 
12 מתוך 14 לעומת 27 מתוך 51 בהתאמה, אך ההבדל לא היה מובהק סטטיסטית.

6. השווה בין ניסוי לתצפית ותן דוגמה לכל אחד מהמחקר שנערך ביפן.
7. מה פירוש "לא מובהק סטטיסטית"?
8. מדוע לדעתך שיעורי הדחייה במקרים בהם הוחלפה הביצה היו גבוהים יותר?

נקבות מקננות נלכדו באמצעות רשתות וסומנו, נבדק הניצוי שלהן. במין מסוים אותו בדקו (קנית אירופית) צעירים נוטים שלא להחליף את נוצות הזנב שלהם בחילוף נוצות ראשון וניתן להבחין בין פרטים בני שנה לפרטים בוגרים יותר.
במין זה רק הנקבה דוגרת על הביצים.

מספר ה"דוחים" ומספר "מקבלים" של ביצי קוקייה בין נקבות עם ניצוי של צעירים ובלעדיו (ניצוי: החלפת נוצות פלומה לנוצות בוגרות).

9. מה רצו החוקרים לבדוק? (מה הייתה שאלת המחקר)  
10. האם ניתן להסיק מסקנות לגבי אורח החיים של הקנית – (מונוגמית, פוליגמית, 
פוליאנדרית?) הסבר תשובתך.
11. מה חלקם של הזכר והנקבה בדחייה/קבלה של ביצי קוקייה? נמק. 
12. האם ממצאים אלה מאששים את השערת החוקרים שהתגובה לביצי הקוקייה אינה נקבעת 
רק באופן גנטי? נמק.

המחקר נערך במשך שנתיים ולהלן מספר ממצאים:

מספר הדחיות של ביצי קוקיות
1990	1989	שנה 	
133	188	מספר הקינים הנבדק	
27	37	מספר ההטלות בקינים זרים	
21%	20%	שיעור הטלה בקינים זרים	
11	15	"קבלת" ביצי קוקייה	
16	22	"דחיית" ביצי קוקייה	

13. מדוע נערך המחקר במשך שנתיים?
14. באיזה מבחן סטטיסטי תשתמש כדי לבדוק האם ההבדל בין "קבלת" ביצי הקוקייה ל"דחיית" ביצי הקוקייה מובהק?
 א. מדוע?
 ב. האם מצויים בידך כל הנתונים לעריכת המבחן?  הסבר. (רשום את הנוסחה).  
15. שיעור ההטלה של הקוקייה בקינים זרים נע בסביבות ה- 20%, מה היה קורה לו  היה 80%?  
16. מה הסיקו החוקרים ממחקרם? הצע שתי מסקנות.
17. הצע שיפור למערך הניסוי על מנת שאפשר יהיה לבסס את המסקנות שהוסקו, הסבר כיצד תסייע הצעתך לביסוס המסקנות.

תשובון על קצה המזלג
1.	יישאר לבדו ויזכה לכל הטיפול ההורי...
2.	תורשתי – לא הספיק ללמוד ולא היה לו את מי לחקות.
3.	טפילות – הקוקייה מנצלת ופוגעת בפונדקאי.
4.	גוזל – עיניים סגורות, עירום, תלוי בכל בהוריו.
פרט להתנהגות האלימה כלפי ביצי/גוזלי הפונדקאי – גוזל לכל דבר.
5.	גורמים סביבתיים, ניסיון,  עיתוי ההטלה (ראיית הקוקייה המטילה בעת מעשה).
6.	תצפית – צפייה בקינים. ניסוי – החלפת הביצים (התערבות).
7.	ההבדל בין התוצאות - מקרי.
8.	בתצפית – אחת ליומיים, ייתכן והייתה דחייה יום קודם והחוקר לא יודע עליה – המידע מהניסוי מדויק יותר… אבל בניסוי יש אלמנטים שאינם טבעיים, אפילו ריחות… וייתכן שהדחייה גבוהה יותר מאשר באופן טבעי. 
9.	האם יש קשר בין גיל הציפור לדחיית ביצי קוקייה.
שיטה לקביעת גיל אפשרה לבחון קשר אפשרי בין גיל להתנהגות הדחייה
10.	אם רק נקבות דוגרות ייתכן שהזכר "קופץ" בין מספר קנים - פוליגמיה, אך ייתכן שהזכר משתף פעולה בטיפול, לאו דווקא בדגירה, ואז ייתכן שמדובר במונוגמיה.
11.	הנקבה דוגרת בבלעדיות - לה אחריות גדולה יותר בזיהוי הביצים… 
12.	כן, יש קשר לגיל - ייתכן וניסיון, למידה.
13.	לבדוק "מגמה", לוודא שהתוצאות אינן מקריות.
14.	א. מדובר בספירה לכן - חי בריבוע.
ב. כן - מצוי וצפוי (אותו נחשב מהמצוי).
15.	הלחץ על הפונדקאי היה רב וייתכן שאוכלוסייתו הייתה קטנה במידה כזו שהקוקייה עצמה הייתה נפגעת.
16.	שיעור טפילות הקוקייה - 20%, קניות בוגרות מזהות טוב יותר ביצי קוקייה ודוחות אותן. היכולת לדחות את ביצת הקוקייה אינה תורשתית בלבד.
17.	להגדיל את מספר הקינים בתצפית ובניסוי.
לעקוב במשך כמה שנים.
לצפות בקינים מדי יום.